google/wiki40b huggingface dataset:
Abeona

Abeona je rímska bohyňa okamihu, ktorá opatrovala deti pri ich prvých krokoch a pri prvom opustení domu. Jej spoločnicou je Adeona. Sídlila v detskej izbe. Jej meno sa odvodzovalo od latinského abire (odchádzať) ako Adeona od adire (prichádzať).
Football Writers' Association Footballer of the Year

Football Writers 'Association Footballer of the Year je ocenenie udeľované v rámci anglického futbalu najlepšiemu hráčovi sezóny. Udeľuje sa na základe hlasovania asociácie futbalových novinárov. Ocenenie sa udeľuje od roku 1948, kedy ho obdržal Stanley Matthews. Najčastejším víťazom je trojnásobný držiteľ ocenenia Francúz Thierry Henry.
Notre-Dame-de-l’Osier

Poloha

Obec má rozlohu 8,38 km². Najvyšší bod je položený 556 m n. m. a najnižší bod 315 m n. m.

Obyvateľstvo

Počet obyvateľov obce je 489 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Shooting Stars

Kompozícia

skladba je zložená v tónine Gis-mol. Refrén skladby je hraný len na konci skladby. Basgitarista však mení rytmus medzi veršami a refrénom.
Chéry-lès-Pouilly

Poloha

Obec má rozlohu 17,22 km². Najvyšší bod je položený 116 m n. m. a najnižší bod 59 m n. m.

Obyvateľstvo

Počet obyvateľov obce je 669 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Salomé (Nord)

Poloha

Obec má rozlohu 5,25 km². Najvyšší bod je položený 31 m n. m. a najnižší bod 20 m n. m.

Obyvateľstvo

Počet obyvateľov obce je 2 976 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zákonník

Zákonník (angl. code of law, franc. liste de codes juridiques, nem. Gesetzbuch) alebo zriedka kódex je súbor právnych noriem (alebo dlhší zákon), ktoré komplexne upravujú určitú oblasť hmotného práva. V minulosti sa týmto pojmom označoval ľubovoľný súbor právnych noriem alebo zákonov.
Súčasné slovenské právo označuje ako zákonník tri právne predpisy: občiansky zákonník, obchodný zákonník a zákonník práce. V rokoch 1964 až 1991 platili v Česko-Slovensku aj hospodársky zákonník a zákonník medzinárodného obchodu. Zvláštnosťou je základný hmotnoprávny predpis v oblasti trestného práva, ktorý sa od roku 1951 nazýva trestný zákon, napriek tomu, že obsahuje komplexnú úpravu v tejto oblasti. To sa nezmenilo ani po prijatí úplne nového trestného zákona č. 300/2005 Z.z.
V procesnom práve je obdobou zákonníka poriadok (angl. rules of procedure, franc. régles de procédure, nem. Prozessordnung). Slovenské právo týmto názvom označuje súdne procesné normy – civilný sporový poriadok, civilný mimosporový poriadok a správny súdny poriadok (tieto nahradili od roku 2016 dovtedy používaný občiansky súdny poriadok) a trestný poriadok, ako aj vybrané administratvne procesné normy – správny poriadok, daňový poriadok, exekučný poriadok a notársky poriadok.
Jazero svätej Kláry

Jazero svätej Kláry (anglicky Lake Saint Clair) je jazero v Severnej Amerike v systéme veľkých kanadsých jazier. Nachádza sa medzi Huronským a Erijským jazerom. Jazerom prechádza štátna hranica medzi Kanadou (Ontario) a USA (Michigan). Má rozlohu 1 114 km². Je 42 km dlhé a maximálne 37 km široké. Priemerne je hlboké 3 m a dosahuje maximálnu hĺbku 8,2 m. Objem vody je 4 km³. Leží v nadmorskej výške 175 m.

Vodný režim

Do jazera ústi rieka svätej Kláry a odteká rieka Detroit.

Doprava

Jazero je súčasťou vodnej cesty cez veľké kanadské jazerá a za tým účelom bola vybudovaná cez jazero lodná trasa hlboká 7,6 m.

Osídlenie pobrežia

Pri odtoku rieky Detroit ležia mesta Detroit (USA) a Windsor (Kanada).
Prétot-Vicquemare

Poloha

Obec má rozlohu 4,73 km². Najvyšší bod je položený 151 m n. m. a najnižší bod 114 m n. m.

Obyvateľstvo

Počet obyvateľov obce je 173 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nad Dolským mlýnem

Ochrana

Predmetom ochrany je rašelinisko s rojovníkom močiarnym na artézskom prameni v pieskovcoch.
Agitácia (politika)

Agitácia (z lat. agitare = poháňať) – presvedčovanie, získavanie pre určitú myšlienku, program alebo cieľ. Úzko súvisí s propagandou, je však konkrétnejšia, zameraná na presne vymedzené ciele. Podľa použitých prostriedkov sa rozlišuje písomná, názorná a ústna agitácia.
Barjac (Gard)

Poloha

Obec má rozlohu 42,72 km². Najvyšší bod je položený 364 m n. m. a najnižší bod 112 m n. m.

Obyvateľstvo

Počet obyvateľov obce je 1 575 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Froidefontaine

Poloha

Obec má rozlohu 4,55 km². Najvyšší bod je položený 388 m n. m. a najnižší bod 330 m n. m.

Obyvateľstvo

Počet obyvateľov obce je 467 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Obetovanie Pána

Obetovanie Pána alebo ľudovo aj Hromnice je cirkevný sviatok, ktorý sa slávi 2. februára.
V tento sviatok sa oslavuje prinesenie Ježiša do chrámu na 40. deň po jeho narodení. V tento deň sa v chrámoch zvyknú posväcovať sviečky, ktoré sa nazývajú hromničky.

Západná cirkev

V Ríme bol sviatok slávený od 7. storočia. Počas sprievodu od Rímskeho fóra do Baziliky Santa Maria Maggiore ľudia niesli v rukách sviece, ktoré boli znakom pokánia ale aj očisty. Tento sviatok je aj dňom zasväteného života.
Starší názov Očisťovanie Panny Márie bol v rímskokatolíckej cirkvi od roku 1969 zmenený na teraz používaný názov Obetovanie Pána.
Laure-Minervois

Poloha

Obec má rozlohu 39,23 km². Najvyšší bod je položený 243 m n. m. a najnižší bod 60 m n. m.

Obyvateľstvo

Počet obyvateľov obce je 1040 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sťahovanie hudby

Toto je článok o (legálnom aj nelegálnom) sťahovaní (download) hudby.
K populárnym hudobným obchodom, ktoré ponúkajú sťahovanie alebo predaj digitálnych singlov a albumov patrí ITunes store, AmazonMP3, fairsharemusic, eMusic, Google Play, CD Universe, Kazaa, Nokia Music Store, Tune App, TuneTribe, a Xbox Music. Práva na stiahnutie sú však niekedy kódované prostredníctvom práv na sťahovanie Digital rights management, ktoré obmedzujú kopírovanie hudby alebo prehrávanie zakúpených skladieb na niektorých audio prehrávačoch. Väčšinou bývajú komprimované pomocou stratových kodekov (zvyčajne MPEG-1 Layer 3, Windows Media Audio, alebo AAC), ktoré znižujú veľkosť súboru a požiadavky na šírku pásma. Tieto hudobné prostriedky boli vytvorené ako odpoveď na vývoj technológií a potreby zákazníkov, ktorí chceli jednoduchý a rýchly prístup k hudbe.
Palivo

Mendelejevov vzťah

Ak je známe základné zloženie paliva, jeho dolnú výhrevnosť možno určiť pomocou Mendelejevovho vťahu – pozri článok Mendelejevov vzťah.
Zollernalb

Geografia

V okrese Zollernalb sa nachádza pohorie Švábska Jura, a taktiež druhý najvyšší vrchol týchto hôr, 1011 metrov vysoký Oberhohenberg. Na juhovýchode okres dosahuje takmer až k rieke Dunaj.
Dortmund-Aplerbeck

História

Prvá písomná zmienka o Aplerbecku je z roku 899 v zakladateľskej listine pod názvom Afaldrabechi. Prvé stopy osídlenia sú z neolitu. Niektoré v Aplerbecku objavené kamenné sekery boli datované približne na 3500 - 2800 pred Kr. 1. augusta 1929 sa Aplerbeck zlúčil s Dortmundom.

Miestne časti Aplerbecku

Aplerbeckerstraße, Marsbruchstraße, Aplerbecker Markt, Vieselershofstraße, Aplerbeck Bahnhof-Süd, Aplerbecker Mark, Schwerter Straße

Šport a voľný čas

Turistický spolok Sauerländischer Gebirgsverein (SGV) udržuje okolo mestskej časti Aplerbeck oficiálny, 13 km dlhý, okružný turistický chodník, ktorý je vyznačený značkou  ◯ . Chodník sa začína na námestí Aplerbecker Marktplatz pred budovou Aplerbecker Amtshaus, vedie popri kostole Georgskirche, cez miestnu časť Aplerbecker Mark (geografický stredobod Severného Porýnia-Vestfálska) a prírodnú rezerváciu Aplerbecker Wald ku kostolu Große Kirche, popri budovách psychiatrickej kliniky a vodnom zámku Haus Rodenberg naspäť na námestie Aplerbecker Marktplatz.
Štefan Tóbik

Štefan Tóbik (* 1909, Hnúšťa - † 1969, Hnúšťa) - slovenský jazykovedec a dialektológ.

Život

V r. 1928-1932 študoval na Filozofickej fakulte Univerzity Komenského v Bratislave slovakistiku a germanistiku. PhDr. 1950, doc. 1955, CSc. 1967, univ. prof. 1968. V r. 1933-1952 pôsobil ako stredoškolský profesor na Štátnej obchodnej akadémii v Košiciach (v r. 1938-1945 počas evakuácie školy v Prešove). Od r. 1950 sa stal externým spolupracovníkom filologického ústavu na pobočke Pedagogickej fakulty Slovenskej univerzity v Košiciach. V r. 1952 po zriadení Filologickej fakulty Vysokej školy pedagogickej v Prešove začal budovať katedru slovenského jazyka a literatúry. V r. 1953-1955 prodekan, v r. 1955-1957 dekan fakulty. V r. 1959-1961 prodekan Filozofickej fakulty v Prešove UPJŠ v Košiciach.  V r. 1959-1969 vedúci katedry slovenského jazyka a literatúry Filozofickej fakulty Univerzity P. J. Šafárika v Prešove. Zaoberal sa výskumom slovenských nárečí (Gemer, Šariš) a dejinami slovenského jazyka. Autor monografie Šafárikov a Kollárov jazyk (SPN Bratislava 1966).
Kontinuum (spojité prostredie)

K definícii b

V takomto prostredí je možné zmenšiť ľubovoľne veľký objem na bod (čo je postup veľmi podobný limite pri definovaní derivácie) a tomuto bodu priradiť vlastnosti, ktoré nás zaujímajú. Takto je možné kontinuum alternatívne definovať aj ako množinu bodov (s priradenými vlastnosťami), ktoré spojito vypĺňajú nejaký priestor.
Kontinuum je modelová predstava, idealizácia; jej zmysluplnosť závisí často od toho, „z akej vzdialenost“ sa na dané prostredie pozeráme. Napríklad pokiaľ ide o vlastnosť „hustota látky“ je bežný materiál na makroskopickej úrovni kontinuum, ale na molekulárnej úrovni ním nie, pretože medzi molekulami sú medzery a hustota látky sa teda prudko mení (čiže je nespojitá), keď sa posúvame po materiáli.
V mechanike kontinua (nazývanej aj mechanika spojitého prostredia) sa za kontinuum považujú tekutiny a poddajné pevné látky.
Pozri aj článok mechanika kontinua.
Gorsafawddacha’idraigodanheddogleddollônpenrhynareurdraethceredigion

Gorsafawddacha’idraigodanheddogleddollônpenrhynareurdraethceredigion je názov železničnej stanice železnice Fairbourne and Barmouth Steam Railway vo waleskom grófstve Gwynedd. Leží na trati z Fairbourne Village do Penrhyn Point.
Názov znamená približne „Mawddachská stanica so svojimi dračími zubmi na severnej penrhynskej ceste pri zlatej pláži Cardiganského zálivu“. Názov takto zvolili s cieľom dosiahnuť zápis do Guinessovej knihy rekordov, čo sa aj podarilo (stanica s najdlhším názvom). Pôvodné meno znelo Golf Halt (podľa polohy pri golfovom ihrisku).
Mŕtvy Kristus

Hodnotenie

Dielo bolo pravdepodobne zamýšľané pre Mantegnov náhrobok v kaplnke San Andrea v Mantove. Nikto iný pred týmto maliarom nezobrazil ľudskú postavu v takej obrazovej hĺbke, navyše s dokonalou perspektívnou skratkou. Mantegnovo poňatie mŕtveho Krista je nové, inovatívne. Zobrazenie jeho rán, jeho hlava vyvrátená na stranu, vyblednuté, bezmocné telo navodzujú divákovi dojem, že táto smrť je skutočná a definitívna. Mantegnovo umenie ovplyvnilo predovšetkým jeho švagra, Gentila a Giovanniho Bellini. Prostredníctvom medirytiny sa rozšírilo aj na sever od Álp.
Calcio Padova

História

Klub bol založený v roku 1910 ako Associazione Calcio Padova. Už o päť rokov hrala Padova najvyššiu futbalovú súťaž v krajine. Okrem dvoch sezón v tretej najvyššej súťaži hrala Padova až do roku 1969 prvú alebo druhú ligu. Potom nasledovali skoro dve dekády, v ktorých sa Padova pohybovala medzi treťou a štvrtou ligou. 90-te roky boli opäť z pohľadu klubu celkom úspešné, keďže ich strávil v Sérii B. Dve sezóny dokonca odohrala Padova aj v Sérii A. V roku 1998 však nastal opäť pád, keď Padova zostúpila v priebehu dvoch po sebe nasledujúcich sezón až do štvrtej ligy. V sezóne 2008/09 sa ale opäť podarilo klubu postúpiť do Série B, kde hrá aj v súčasnosti.
Chotíkov (okres Plzeň-sever)

Dejiny

Prvá písomná zmienka o obci pochádza 25. júna 1344, keď sa Sezema z Vrtby zaviazal vyplácať kláštoru Plasy dve kopy grošov ročne.
Escource

Poloha

Obec má rozlohu 102,74 km². Najvyšší bod je položený 84 m n. m. a najnižší bod 23 m n. m.

Obyvateľstvo

Počet obyvateľov obce je 599 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dušan Jozef Brezány

Životopis

Dušan Jozef Brezány sa narodil v Brezne 19. marca 1935. Jeho otcom bol slovenský básnik Štefan Atila Brezány (1909 - 1992), ktorý v tom čase pôsobil v Brezne ako úradník v štátnej správe.
V roku 1953 študoval na Gymnáziu v Žiline, odkiaľ po maturite odišiel do Košíc. V rokoch 1953 - 1959 tu študoval na Fakulte veterinárskej VŠP.
Dva roky bol asistentom na Katedre všeobecnej a špeciálnej zootechniky VF VŠP v Košiciach. V rokoch 1959 - 1967 pracoval ako veterinárny lekár a vedúci izolátu TBC - okres Žilina. V Košiciach získal aj atestáciu I. st. ÚDVL (1969) a neskôr v roku 1981 na VŠV v Brne aj II. st. so špecializáciou na Patologickú morfológiu. V rokoch 1967 - 1995 pracoval na Štátnom veterinárnom ústave v Žiline, kde bol zástupcom riaditeľa a vedúcim odboru epizootológie.
Bob Geldof

Bob Geldof na Slovensku

Geldof sa v roku 1990 zúčastnil nahrávania rakúskej hitparády Die Großen Zehn v Dome Kultúry Ružinov. Okrem neho tam vystupovali napr. Marika Gombitová, Falco či Reinhold Bilgeri.
Luntová zámka

Luntová zámka alebo tlejaková zámka je najstarší typ zámky na palných zbraniach. Začala sa používať v 15. storočí v arkebúzach a mušketách. Technológia bola prenesená do Ázie (India, Čína a Japonsko), kde sa udržala až do konca 19. storočia. V európskych armádach sa udržala do roku 1720, kedy bola uplne nahradená kresadlovou zámkou.

Princíp

Na vrchu hlavne bola panvička – priehlbinka spojená kanálikom s vnútrom hlavne, neskôr chránená krytom. Pušný prach sa nasypal do hlavne, tu sa utesnil a doplnil strelou a menšia časť sa nasypala do panvičky. Nad panvičku bola na páčke tvaru písmena „S“ upevnená zápalná šnúra nazývaná lunta, čo bol v podstate tlejúci povrazec napustený octanom hlinitým.
Prvé luntové zámky nemali spúšťový mechanizmus. Pušný prach sa zapaľoval pritiahnutím spodnej časti páčky pridržiavajúcej luntu. To priblížilo tlejúcu luntu k panvičke, pušný prach sa vznietil a cez kanálik sa zapálila prachová náplň v hlavni. Neskoršie konštrukcie luntovej zámky už mali spúšťovú páku, ktorú udržiavalo v základnej polohe pero.
Jenské sklo

Jenské sklo je tepelne a chemicky odolné borosilikátové sklo, ktoré vyvinul Otto Schott v roku 1887. V súčasnosti sa pod značkou Jenaer Glas distribuuje tovar pre domácnosť na základe licencie spoločnosti Zwiesel Kristallglas AG. Pod značkou Trendglas Jena pokračuje vo výrobe originálnych foriem a strojov firma Csonka és Fiai GmbH  v Maďarsku.

História

"Ohňovzdorné" sklo bolo distribuované v Jene od roku 1920 pod značkou JENAer GLAS. Používa sa v priemysle aj domácich spotrebičoch.
Hlavní tvorcovia, ktorí od roku 1920 tieto produkty navrhovali Gerhard Marcks, Wilhelm Wagenfeld, Heinrich Löffelhardt, Bruno Maudera, Ilse Decho a Hans Merz. K úspechu významne prispela reklamná kampaň, ktorú inicioval umelec László Moholy-Nagy v 30. rokoch. V NDR bolo jenské sklo vyhľadávaným výrobkom určeným na vývoz a zdrojom cenných devízových príjmov.
Csonka és Fiai GmbH je od roku 1996 partner spoločnosti SCHOTT Jenaer Glas GmbH pri výrobe tepelne odolných výrobkov zo skla. Po tom, čo Schott prestal s výrobou úžitkového skla, Csonka založil s bývalým vedúcim oddelenia skla do domácnosti sklárne Trendglas Jena GmbH a vedie od roku 2005 pod značkou Trendglas Jena výrobu tepelne odolného skla v pôvodných formách a strojovom zariadení. Spoločnosť sa tak stala jedným z najväčších výrobcov tepelne odolných sklenených výrobkov v Európe.
Irma Sztáray

Životopis a pôvod

Narodila sa dňa 10. júla 1863 v kaštieli v Starom. Pokrstená bola 11. júla 1863 v rímskokatolíckom kostole v Starom. V krstnom liste je uvedená ako Maria Amalia Josepha. Jej rodičmi boli Viktor Stáray de Sztára et Nagymihály (1823 – 1879) dedič majetkov panstva Staré a Mária Török de Szendrő, ktorá tiež pochádzala z grófskej rodiny. Manželia žili v Starom a tu sa im narodilo sedem detí: Eugen (1855 – 1904), Štefan (1858 – 1896), Šarlota (1859 Staré – 1941), Alexander (1862 – 1948), Irma (1863 – 1940), Etelka (1865 – 1866) a Alžbeta (1873 – ?).
Irma Sztáray pochádzala zo starianskej vetvy grófskeho rodu Sztáray. Zakladateľ tejto vetvy bol jej prastarý otec Ján Filip Sztáray (1739 – 1815), užský župan a tajný cisársko-kráľovsky radca. Príbuzným jeho manželky Barbory Migazzi bol viedenský arcibiskup a kardinál Krištof Bartolomej Anton Migazzi.
K potomkom Jána Filipa a Barbory Migazzi patrili napríklad syn Krištof Sztáray (zaslúžil sa pozdvihnutie Sobraneckých kúpeľov medzi najznámejšie kúpele v Uhorsku), syn Imrich (olomoucký kanonik a prepošt), vnuk Ján Nepomuk Waldstein (rodák z Vinného, významná postava Uhorských dejín, člen akadémie vied, amatérsky maliar a zberateľ historických diel).
Grófka sprevádzala cisárovnú počas posledných štyroch rokov, od roku 1894 do roku 1898, na svojich cestách do Uhorska, Talianska, Švajčiarska, Alžírska a Grécka. Jej spomienky „Aus den letzten Jahren der Kaiserin Elisabeth“, ktoré napísala mnoho rokov po smrti cisárovnej Alžbety, boli publikované v nemčine a češtine sú cenným zdrojom, ktorý poskytuje podrobný pohľad na posledné roky života cisárovnej. Za svoje služby dostala Irma Sztáray medailu cti cisára Františka Jozefa I hneď po atentáte na cisárovnu.
Vicq (Haute-Marne)

Poloha

Obec má rozlohu 13,72 km². Najvyšší bod je položený 404 m n. m. a najnižší bod 257 m n. m.

Obyvateľstvo

Počet obyvateľov obce je 168 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fortuna liga

Vznik

Liga vznikla v roku 1993 ako dôsledok zániku Česko-Slovenska a vzniku samostatného Slovenska. Do prvého ročníka bolo zaradených všetkých 6 družstiev z posledného ročníka Česko-slovenskej ligy a prvých 6 družstiev z posledného ročníka Slovenskej národnej ligy.
Lampos (syn Aigypta)

Lampos (starogr. Λάμπος – Lampos) je v gréckej mytológii syn egyptského kráľa Aigypta a jeho manželky Gorgo.
Lampos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Lampovi potom za manželku vybrali Ókypetu, dcéru Danaa a jeho manželky Pierie. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz splnili všetky a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Bazilej

Poloha

Bazilej, ležiace na najkrajnejšom severozápade Švajčiarska, sa rozkladá na oboch stranách rieky Rýn. Popri častí kantónov Schaffhausen a Zurich patrí "Kleinbasel", severná časť mesta Bazilej, k jediným oblastiam vo Švajčiarsku, ktoré ležia na severnej strane Rýn u.
Rýn mení v oblasti mesta Bazilej smer toku z východo-západného na juho-severný. Tu končí časť Rýnu nazývaná po nemecky Hochrhein a začína tzv. Oberrhein. Tesne pred týmto miestom ústi do Rýnu rieka Wiese a Birs, ktorá tvorí hranicu kantónu Basel-Landschaft. Na plochom severnom brehu sa nachádzajú veľké priemyselné oblasti. Rýn je od svojho ústia až po Bazilej označená od roku 1868 ako medzinárodné vody.

Klíma

Mesto Bazilej má vďaka svojej polohe veľmi mierne a slnečné podnebie a v porovnaní so stredným Švajčiarskom veľmi málo hmly na jeseň. Priemerná ročná teplota je 9,0°C. Najteplejšie mesiace sú júl a august s priemernými teplotami 17,1 a 18,1°C a najchladnejšie január a december s 0,2 a 1,3°C. Priemerné ročné zrážky sú 785 mm, pričom najviac zrážok padá v júni a auguste (91 mm) a najmenej vo februári - v priemere 42 mm. V zime sa v Bazilej vyskytuje zvyčajne len veľmi malá alebo žiadna snehová pokrývka a ročne sa vyskytuje priemerne 30 dní so snežením. Rekordných 49 cm snehu napadlo v meste 5. marca 2006, ktorý úplne ochromil celý Bazilej, vrátane letiska. Vietor tu fúka väčšinou slabý, najčastejšie z východu alebo západu.

Dejiny

Počas obdobia Rímskej ríše bola neďaleko rieky Rýn založená osada Augusta Raurica (cca 44 pred Kr.). Bola vybudovaná na mieste staršej keltskej opevnenej osady. Mesto Bazilej bolo nazývané latinsky Basilea alebo Basilia (zo starovekej gréčtiny Vasilèa, Βασιλεια čo znamená kráľovstvo) a tento názov je zdokumentovaný z roku 374.
Mesto bolo v roku 917 vyplienené maďarským nájazdom. V roku 1019 začala počas vlády nemeckého cisára Henricha II. výstavba katedrály (známa ako Münster). V roku 1356 bola po zemetrasení zničená veľká časť mesta. Počas rokov 1431 – 1449 sa v meste konal Bazilejský koncil. V roku 1501 sa Bazilej pridal k Starému sprisahanectvu ako 11. kantón. Bazilej bol miestom vydania prvej knihy o ľudskej anatómií De humani corporis fabrica (1543), ktorú vydal Andreas Vesalius (1514–1564) V roku 1874 bola v meste otvorená prvá švajčiarska zoo.

Doprava

Bazilej je významný dopravný uzol. Blízko mesta (vo Francúzsku) sa nachádza medzinárodné letisko Basel-Mulhouse-Freiburg International Airport, ktoré spravuje aj Švajčiarsko. Bazilej má jediný nákladný prístav vo Švajčiarsku, pretože je mesto splavnou časťou rieky Rýn spojené s prístavom v Rotterdame. V meste sa nachádzajú 3 železničné stanice, mestskú dopravu zabezpečujú električky a Rýn preklenuje 5 dopravných mostov.
Tetra cisárska

Pôvod

Pochádza z Južnej Ameriky (Kolumbia).
Saint-Vincent-de-Salers

Poloha

Obec má rozlohu 18,87 km². Najvyšší bod je položený 1 264 m n. m. a najnižší bod 575 m n. m.

Obyvateľstvo

Počet obyvateľov obce je 74 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Lačný

Životopis

Študoval v Banskej Bystrici, Bratislave, 1774 – 1977 na univerzite v Jene. Roku 1769 vychovávateľ u Gostoniovcov, 1772 u Kubíniovcov, 1777 u Jesenákovcov a Radvániovcov, 1781 evanjelický farár v Sľažanoch, 1783 v Ľubietovej, 1795 v Kremnici, tekovský senior.
Zbieral dokumenty a správy o histórii evanjelickej cirkvi, ktoré využil Adam Chalupka pre svoje rukopisné dielo Fragmenta historica de ecclesiis evangelicis in Com. Zolliensi.
Oisseau

Poloha

Obec má rozlohu 30,75 km². Najvyšší bod je položený 190 m n. m. a najnižší bod 98 m n. m.

Obyvateľstvo

Počet obyvateľov obce je 1 158 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kežmarský zámok

Kežmarský hrad je hrad v Kežmarku, ktorý stojí na mieste kostola z 13. storočia. Ten bol v roku 1462 prestavaný na hrad a v 17. storočí na zámok.

História

Kežmarský hrad je pôvodne gotický hrad z prelomu 14. a 15. stor., vznikol na mieste kláštora sv.Alžbety spomínaného už r. 1251. Prvá písomná zmienka o Kežmarskom hrade pochádza z roku 1447, z čias, keď tu bola Jiskrova posádka. Dlhoročnými majiteľmi hradu bola rodina Thököly. Taktiež boli vlastníkmi rodina Lasky a Rueber. Rodina Ruber do roku 1610, kedy ho 25. mája od nich kúpil Štefan Thököly za 13 000 uhorských florénov. Na nádvorí hradu sú základy neskororománskeho kostola z 13. stor. Z 15. stor. pochádzajú gotické prvky niektorých traktov hradu, ktorý bol renesančne, barokovo a klasicisticky upravovaný. Cenným pamiatkovým objektom je ranobaroková kaplnka. Hrad v roku 1787 vyhorel, jeho pamiatková obnova sa začala začiatkom 20. stor.
Nad portálom vstupnej veže sa nachádza tabuľa, ktorá zobrazuje erb Štefana I. Thokolyho a jeho manželky Kataríny Thurzovej. Nad erbami je nápis: "TVRRIS FORTISSIMA // NOMEN DOMINI", pod erbami "STEPHANUS TÖKÖLI DE KESMARK // ANNO SALUTIS 1628 TVRRIM HANC RENOVARI CURAVIT".
Scapa Flow

Internácia nemeckej flotily

V rokoch 1918–1919 tu bola internovaná nemecká flotila, ktorá bola na protest proti podmienkam Versaillskej mierovej zmluvy potopená 21. júna 1919 svojimi posádkami.